ראנד פול

רנדל הווארד "ראנד" פול (באנגלית: Randal Howard "Rand" Paul; נולד ב-7 בינואר 1963) הוא פוליטיקאי אמריקאי המכהן כחבר הסנאט של ארצות הברית מטעם מדינת קנטקי. פול חבר במפלגה הרפובליקנית ובתנועת מסיבת התה. בנו של חבר הקונגרס לשעבר ומייסד המפלגה הליברטריאנית רון פול.

פול למד לתואר ראשון באוניברסיטת ביילור והמשיך ללימודי רפואה באוניברסיטת דיוק והתמקצע ברפואת עיניים החל מ-1993 ועד כניסתו לפוליטיקה ובחירתו לסנאט ב-2010. בנוסף להתמודדויות על תפקיד הסנאטור בקנטקי, פול התמודד ללא הצלחה על המועמדות הרפובליקנית בבחירות לנשיאות ב-2016. הוא נחשב לסמן הליברטריאני של המפלגה הרפובליקנית, לפיכך הוא פועל לקידום הגבלת כהונה והטלת מגבלות על הממשל הפדרלי, כמו גם להפחתת מיסים וחקיקת תיקון לחוקת ארצות הברית עבור תקציב מאוזן. פול, כתומך של בדלנות אמריקאית, מתנגד להתערבויות צבאיות כמו במלחמת עיראק ולסיוע מדיני אמריקאי בכלל, ותומך בהפחתת המימון פדרלי לישראל בפרט.

==ביוגרפיה==
=== תחילת דרכו ולימודיו ===
רנדל הווארד "ראנד" פול נולד בפיטסבורג שבפנסילבניה, השלישי מחמישה ילדים של קרול ורון פול, ב-7 בינואר 1963. פול הוטבל לכנסייה האפיסקופלית והגדיר עצמו, בהיותו נער, כנוצרי מאמין<ref></ref>. למרות השקפותיו הליברטריאניות של אביו ותמיכתו בזכויות הפרט, הסופרת איין ראנד לא הייתה ההשראה לשמו הפרטי של פול. כשגדל, הוא כונה "רנדי",<ref name="NYT1"></ref> אך אשתו קיצרה את זה ל"ראנד"<ref name="JR"></ref>. בגיל חמש עבר עם משפחתו לטקסס, שם עבד אביו כרופא מיילד ובהמשך נבחר לחבר בבית הנבחרים של ארצות הברית ב-1976, כאשר פול היה בן 13. באותה שנה, פול השתתף בוועידה הלאומית הרפובליקנית, שם עמד אביו בראש משלחת הצירים תומכי רונלד רייגן מטקסס<ref name="RLizza"></ref>. פול הצעיר בילה כמה חופשות קיץ בהתמחות במשרד של אביו בקונגרס. בהיותו נער, פול חקר את האסכולה האוסטרית שאביו העריץ, כמו גם את כתביה של הפילוסופית האובייקטיביסטית איין ראנד, כמעיין המתגבר ומרד הנפילים. פול למד בבית הספר התיכון ברזוסווד והיה בקבוצת השחייה ושיחק בעמדת הגנתי בקבוצת הפוטבול<ref name="JH"></ref>.
פול למד ביולוגיה ואנגלית באוניברסיטת ביילור מסתיו 1981 ועד קיץ 1984 ונרשם לתוכנית המצטיינים של האוניברסיטה. במהלך התקופה שבה שהה בביילור, הוא השלים את דרישות הלימודים הקדם-רפואיים שלו תוך שנתיים וחצי<ref name=":1"></ref>, היה מעורב בצוות השחייה ותנועת השמרנים הצעירים של טקסס. הוא תרם בקביעות לכתיבה בעיתון הסטודנטים. פול עזב את ביילור מבלי להשלים את התואר הראשון שלו,<ref name=":1" /> כיוון שהתקבל לבית הספר לרפואה של אוניברסיטת דיוק, שבאותה עת לא דרש בתואר ראשון כדי להתקבל לבית הספר לתארים מתקדמים. הוא קיבל תואר MD בשנת 1988 התמחה בכירורגיה כללית בבית חולים באטלנטה וב-1993 סיים התמחות ברפואת עיניים במרכז הרפואי של אוניברסיטת דיוק<ref name="Degree"></ref>.

=== קריירה רפואית ===
לאחר נישואיו וכניסתה של רעייתו להריון עבר עמה לקנטקי, מקום מגורי הוריה. הוא עסק במשך 17 שנים ברפואת עיניים בבולינג גרין שבקנטקי, התמחה בניתוחי קטרקט, גלאוקומה, תיקוני ראייה בלייזר והשתלות קרנית. ב-1995 הוא הקים את הקליניקה לרפואת עיניים של ארגון ליונס בדרום קנטקי<ref></ref>. תחילה הוא עבד עבור מרכז דאונינג לרפואת עיניים. בשנת 1998, הוא הצטרף למרפאה פרטית, מרפאת גרייבס גילברט, בבאולינג גרין, ועבד בה במשך 10 שנים. בשנת 2008, פול הקים קליניקה פרטית משלו<ref name="AVB"></ref>. לאחר בחירתו לסנאט האמריקני, הוא מיזג את הקליניקה שלו עם הקליניקה הרפואית של דאונינג. פול התמודד עם שתי תביעות של רשלנות רפואית בין 1993 ל-2010; הוא זוכה במקרה אחד, בעוד המקרה השני הוסדר בהסדר טיעון תמורת 50,000 דולר. עבודתו הרפואית זכתה לשבחים על ידי דאונינג ויש לו הרשאות רפואיות בשני בתי חולים באולינג גרין. באפריל 2020, לאחר שהחלים מ-COVID-19, פול החל להתנדב בבית חולים בבאולינג גרין, וסייע להם בתגובתם למגפת הקורונה בקנטקי<ref></ref>.

בשנת 1995, פול הוסמך לעבוד על ידי המועצה האמריקאית לרפואת עיניים (ABO). שלוש שנים קודם לכן, ABO שינתה את תוכנית ההסמכה שלה, שבעבר העניקה תעודות לכל החיים, וחייבה את רופאי העיניים לעבור הסמכה מחדש כל 10 שנים, בעוד שאלו שכבר קיבלו הסמכה לכל החיים לא נדרשו להסמכה מחדש. פול התנגד לסעיף האחרון במדיניות זו ופעל כדי שכל רופאי העיניים יעברו הסמכה מחדש כל עשר שנים. בשנת 1999, הוא הקים את המועצה הלאומית לרפואת עיניים (NBO) כדי להציע מערכת הסמכה חלופית, בעלות נמוכה משמעותית מזו של ABO<ref name="WaPoNBO"></ref><ref></ref>. לפי הערכתו של פול, כ-50 או 60 רופאים הוסמכו על ידי ה-NBO<ref name="WaPoNBO" />.

ה-NBO לא התקבלה כישות מסמיכה על ידי ארגונים כמו המועצה האמריקאית להתמחויות רפואיות, וההסמכה שלו נחשבה כבלתי חוקית על ידי בתי חולים וחברות ביטוח שונות. פול לא הגיש את הניירת הנדרשת למשרד מזכיר המדינה של קנטקי כדי שחידוש ה-NBO יפעל בשנת 2000, ובכך הארגון פורק למעשה. הוא יצר מחדש את הדירקטוריון ב-2005, חברי ההנהלה היו פול, אשתו וחמיו, אך הוא שוב פוזר ב-2011<ref></ref>. פול שמר על תעודת ABO משלו מ-1995 עד 2005. הסמכה מומחית אינה משפיעה על רישיון הרופא, והרישיון הרפואי של פול תקף ברציפות, ללא התערבות מועצת המנהלים, מאז יוני 1993<ref></ref>.

==== אקטיביזם ====
בזמן שלמד בבית הספר לרפואה של אוניברסיטת דיוק, פול התנדב לקמפיין הנשיאותי של אביו מטעם המפלגה הליברטריאנית בבחירות 1988<ref name="Intellectual Inheritance2"></ref>. בתגובה להפרת הבטחת הבחירות שלו לא להעלות מיסים של הנשיא ג'ורג' בוש האב, הקים פול את איגוד משלמי המיסים בקרוליינה הצפונית ב-1991. בשנת 1994 הקים פול את הארגון 'איחוד משלמי המיסים של קנטקי' (KTU), נגד העלאת מיסים, והיה יו"ר הארגון מראשיתו. לעיתים קרובות הוא ציין את מעורבותו ב-KTU כבסיס למעורבותו בפוליטיקה של המדינה<ref name="inactive"></ref>. הקבוצה בחנה את היסטוריית הפעילות של המחוקקים בקנטקי בנושאי מיסוי והוצאות ועודדה פוליטיקאים להתחייב בפומבי להצביע באופן אחיד נגד העלאות מס<ref name="lhl12"></ref>.

פול ניהל את מסע הבחירות המוצלח של אביו לקונגרס ב-1996, שבו חזר פול האב לבית הנבחרים לאחר תקופת ביניים של שתים עשרה שנים בין כהונותיו. לפי דיווח של הוול סטריט ג'ורנל מ-2010, אף על פי שפול אמר לקהל טלוויזיה בקנטקי כבר בספטמבר 2009 ש-KTU פרסמה מדי שנה דירוגים על עמדות המס של מחוקקי המדינה וש"עשינו את זה במשך כ-15 שנה", הקבוצה הפסיקה להנפיק את הדירוגים ותעודות הדו"חות שלה לאחר 2002, ופורקה כדין על ידי התובע הכללי של קנטקי בשנת 2000 לאחר שלא הגישה מסמכי רישום. פול דיבר בשם אביו כשזה האחרון ערך קמפיין לתפקידי מפתח, לרבות במהלך התמודדותו של פול האב בבחירות לנשיאות ב-2008. בעקבות המשבר הכלכלי העולמי ב-2008 הצטרף לתנועת מסיבת התה.

לאורך הקריירה שלו פרסם פול מספר ספרים פוליטיים, בהם: מסיבת התה הולכת לוושינגטון (2011), בריונים בממשלה: כיצד אמריקאים מדי יום מוטרדים, מנוצלים וכלואים על ידי ה"פד" (2012), הנשיאים שלנו ותפילותיהם: הצהרות אמונה של מנהיגי אמריקה (2015), נקיטת עמדה: מתעלים על פוליטיקה מפלגתית כדי לאחד את אמריקה (2015) ופסק הדין נגד הסוציאליזם (2019).

=== הבחירות לסנאט בקנטקי 2010 ===
פול עם תומכים ב[[לואיוויל, קנטקי, בקמפיין הבחירות לסנאט בקנטקי, 1 בנובמבר 2010.]]
בתחילת 2009, תנועת תומכים פוליטיים של אביו ניסו לגייס את פול הבן לפוליטיקה בניסיון להחליף את הסנאטור הרפובליקני המכהן מקנטקי, ג'ים באנינג. מועמדותו הפוטנציאלית של פול נדונה בעיתונים וחדשות. אביו של פול אמר, "אם הסנאטור באנינג יחליט לא להתמודד, אני חושב שראנד יהפוך לסנאטור אמריקאי גדול<ref></ref>". ב-15 באפריל 2009, פול נשא את נאומו הפוליטי הראשון שלו כמועמד פוטנציאלי בעצרת מסיבת התה שהתקיימה בעירו באולינג גרין, קנטקי, שם התאספו יותר מ-700 אנשים לתמיכה בתנועת מסיבת התה. קמפיין הבחירות של באנינג נתקל בקשיים במימון כספים שתאמו את אורח הרוח הציבורי שהביע מורת רוח מתפקודו<ref></ref>. מתוך כך החליט באנינג לפרוש. בעקבות החלטתו של באנינג כי לא יתמודד פעם נוספת בבחירות, הודיע פול כי הוא יתמודד על תפקיד בסנאט של ארצות הברית.

פול החל בהתמודדות על הבחירות המקדימות של המפלגה הרפובליקנית. ב-20 באוגוסט 2009, תומכיו של פול תכננו פתיחת מימון כספי ציבורי כדי לפתוח את הקמפיין שלו. הקמפיין הרשמי הכניס 433,509 דולר ב-24 שעות. האתר שלו דיווח שזה קבע שיא חדש בהיסטוריה של גיוס הכספים הפוליטי של קנטקי בפרק זמן של 24 שעות<ref></ref>. מימון ציבורי שני נערכה ב-23 בספטמבר 2009, ונעשה לנוכח גיוס כספים שנערך עבור היריב העיקרי שלו, טרי גרייסון, שנתמך על ידי 23 סנאטורים רפובליקנים<ref></ref>. מאוחר יותר בקמפיין גם פול פעל לגיוס תמיכה מוושינגטון, מלוביסטים וסנאטורים בבירה, אך בסיס תמיכתו, בשונה מזה של גרייסון, ישב בתוך קנטקי עצמה. בסופו של דבר, פול גייס 3 מיליון דולר במהלך הבחירות המקדימות. גיוס הכספים של פול נעזר ברשת התומכים של אביו.

ב-18 במאי, פול ניצח בפריימריז של המפלגה הרפובליקנית לקראת הבחירות לסנאט בקנטקי בהפרש של 23%<ref></ref>. בבחירות הכלליות התמודד מול התובע הכללי של קנטקי, ג'ק קונווי מהמפלגה הדמוקרטית<ref name="demprimary"></ref>. הבחירות משכו תרומות של 8.5 מיליון דולר מקבוצות חיצוניות, מתוכם 6 מיליון דולר הופנו כדי לעזור לקמפיין של פול ו-2.5 מיליון דולר כדי לעזור לקמפיין של קונווי. זרימת הכסף הזו הייתה בנוסף לכסף שהוציאו המועמדים עצמם: 6 מיליון דולר על ידי פול ו-4.7 מיליון דולר על ידי קונווי<ref></ref>. ב-28 ביוני 2010 ביצעו תומכיו של פול קמפיין מימון כספים ציבורי ראשון שנעשה באופן מקוון.

הקמפיין של פול התחיל על רגל שמאל לאחר שהערותיו על חוק זכויות האזרח משנת 1964 עוררו מחלוקת<ref name="Thompson"></ref>. פול הצהיר שהוא בעד 9 מתוך 10 הסעיפים של חוק זכויות האזרח משנת 1964, אבל אילו היה סנאטור במהלך שנות ה-60, הוא היה מעלה כמה תהיות על החוקתיות של הסעיף השני של החוק. פול אמר שהוא מתעב גזענות, ושהוא היה צועד עם מרטין לותר קינג כדי לבטל את חוקי ג'ים קרואו. מאוחר יותר הוא פרסם הצהרה שבה הצהיר שהוא היה מצביע בעד החוק והצהיר "חד משמעית... שלא אתמוך בשום מאמצים לבטל את חוק זכויות האזרח משנת 1964"<ref></ref>. פול ניצח את קונווי בבחירות הכלליות עם השגת 755,706 (56%) קולות לעומת 600,052 (44%) קולות לקונווי.

=== סנאטור מטעם קנטקי ===
==== הקונגרס ה-112 (2011–2013) ====
פול מושבע לסנאט בידי נשיאו [[ג'ו ביידן ובחברת משפחתו, ינואר 2011.]]
האב [[רון פול ובנו ראנד פול במהלך הקמפיין הנשיאותי של רון פול מטעם המפלגה הליברטריאנית, 2012.]]
פול הושבע לסנאט ב-5 בינואר 2011, יחד עם אביו, שכיהן במקביל בבית הנבחרים<ref></ref>. פול הוצב בוועדות אנרגיה ומשאבי טבע, בריאות, חינוך, עבודה ופנסיה, ביטחון פנים וענייני ממשלה, ועסקים קטנים<ref></ref>. פול גם הקים את וועדת מסיבת התה של הסנאט עם ג'ים דמינט ומייק לי כחברים הראשונים בה<ref></ref>. הצעת החקיקה הראשונה שלו הייתה לקצץ 500 מיליארד דולר מההוצאות הפדרליות בתוך שנה אחת. הצעה זו כללה קיצוץ של מחלקת החינוך ב-83 אחוזים והמחלקה לביטחון המולדת של ארצות הברית ב-43 אחוזים, כמו גם ביטול מחלקת האנרגיה ומיזוגה למחלקת ההגנה וביטול מחלקת השיכון והפיתוח העירוני. שבע סוכנויות עצמאיות יבוטלו ותלושי המזון יקוצצו ב-30 אחוז. לפי הצעתו של פול, הוצאות הביטחון יופחתו ב-6.5 אחוז וסיוע בינלאומי שנתי יבוטל<ref></ref><ref></ref>. היוזמה החקיקתית, שתאמה את גישתו הליברטריאנית, לא השיגה תמיכה ולא עברה בהצבעה בקונגרס. מאוחר יותר הוא הציע תוכנית תקציבית לחמש שנים שנועדה לאזן את התקציב<ref></ref>.

בפברואר, פול היה אחד משני רפובליקנים שהצביעו נגד הארכת שלוש הוראות מפתח של חוק הפטריוט (האזנות סתר, חיפושים ברישומים עסקיים ומעקב אחר "זאבים בודדים" - בדלנים חמושים ופושעים שאינם קשורים לארגוני טרור)<ref></ref>. ב-2 במרץ, פול היה אחד מתשעה סנאטורים שהצביעו נגד הצעת חוק שקיצצה 4 מיליארד דולר מהתקציב למניעה זמנית של השבתה ממשלתית, בטענה שהיא לא קיצצה מספיק מהתקציב<ref></ref>. שבוע לאחר מכן, הוא הצביע נגד הצעות התקציב הדמוקרטיות והרפובליקניות להמשיך לממן את הממשל הפדרלי, ואמר ששתי הצעות החוק לא קיצצו מספיק בהוצאות. שתי הצעות החוק לא עברו בהצבעה בסנאט<ref></ref>. ב-14 באפריל, הוא היה אחד מ-19 סנאטורים שהצביעו נגד תקציב שקיצץ 38.5 מיליארד דולר מהתקציב השנתי המקורי אך מימן את הממשלה לשארית שנת הכספים<ref></ref>.

פול הביע התנגדות להתערבות ארצות הברית במלחמת האזרחים בלוב וביקר את הנשיא ברק אובמה על כך שלא השיג את הסכמת הקונגרס למבצע "שחר אודיסיאה"<ref></ref>. במהלך משבר תקרת החוב , הצהיר הסנאטור כי יתמוך בהעלאת תקרת החוב רק אם ייחקק תיקון חוקתי עבור תקציב מאוזן<ref></ref>. פול תמך בחוק הקיצוץ התקציבי לסיום המשבר. ב-3 באוגוסט הצביע פול נגד הצעת חוק שקראה להעלות את תקרת החוב<ref></ref>. בספטמבר, פול חסם חקיקה שנועדה לחזק את כללי הבטיחות עבור צינורות נפט וגז, מכיוון שלדבריו, הצעת החוק לא הייתה חזקה מספיק בדרישותיה<ref></ref>.

באוקטובר, פול חסם חקיקה שנועדה לספק 36 דולר מיליון קצבאות לפליטים קשישים ונכים, ואמר כי הוא מודאג מכך שזה יכול לשמש לסיוע לפושעים ומחבלים מקומיים. זאת בתגובה לשני מחבלים לכאורה שהגיעו לארצות הברית באמצעות תוכנית פליטים וקיבלו הטבות רווחה כאשר נעצרו ב-2011 בעיר מגוריו של פול, באולינג גרין<ref></ref>. פול הסיר את חסימתו להצעת החוק לאחר שמנהיגים דמוקרטיים הבטיחו לקיים שימוע בקונגרס כיצד נבחרים אנשים למעמד של פליט ולבקש חקירה כיצד התקבלו שני החשודים במדינה באמצעות תוכנית פליטים<ref></ref>. ביוני 2012, פול תמך במיט רומני לאחר שהאחרון נבחר להיות המועמד הרפובליקני בבחירות לנשיאות ב-2012<ref></ref>. עם זאת, הוא בהמשך הביע ביקורת לגבי מספר נושאי מדיניות של רומני<ref></ref>.

==== הקונגרס ה-113 (2013–2015) ====

בקונגרס ה-113, פול צורף לוועדת החוץ ושמר על מקומו בוועדות הבריאות, החינוך, העבודה והפנסיה, ביטחון המולדת וענייני ממשל, והעסקים הקטנים<ref></ref>. במרץ 2013, בעת דיון על מינויו של ג'ון ברנן לראש ה-CIA, כשקיבל פול את זכות הדיבור הפתיע כשציין שהוא לא מתכוון להפסיק לדבר עד שנשיא ארצות הברית ברק אובמה יבהיר אם בכוונתו לאשר חיסולים של אזרחים אמריקאים באמצעות כלי טיס לא מאוישים על אדמת ארצות הברית. הפיליבסטר של פול נמשך כמעט 13 שעות וזכה לתשומת לב ציבורית רבה. הוא העביר את ראשות הדיבור לכמה סנאטורים רפובליקנים וסנאטור דמוקרטי, רון ויידן, שבדרך כלל גם כן הטיל ספק בשימוש ברחפנים<ref></ref>. פול אמר שמטרתו הייתה לערער על מדיניות המל"טים באופן כללי ובמיוחד כל עוד היא קשורה לפעילות על אדמת ארצות הברית, שעלולה לפגוע בזכות לפרטיות. הפיליבסטר הסתיים ונכשל עם השלמת הצבעה של 81 תומכים מול 16 מתנגדים, וברנן התמנה על ידי הסנאט בהצבעה של 63 מול 34<ref></ref>.

במרץ 2013, איים פול, יחד עם הסנאטורים טד קרוז ומייק לי, על פיליבסטר נוסף, נגד כל הצעות חקיקה להרחבת אמצעי הפיקוח הפדרלי על נשק<ref></ref>. הפיליבסטר בוצע ב-11 באפריל 2013, אך הודח נפל בהצבעה של 68–31<ref></ref>. כמו כן, במרץ 2013, פול תמך במסע הבחירות מחדש שותפו הבכיר בייצוג קנטקי בסנאט, הסנאטור מיץ' מקונל<ref name="McConnell"></ref>. בתגובה להכרזה של דטרויט על פשיטת רגל, פול הצהיר שהוא לא יאפשר לממשלה לנסות לחלץ את דטרויט. בראיון טלפוני לחדשות ברייטברט ב-19 ביולי 2013, אמר פול, "אני בעצם אומר שהוא (הנשיא אובמה) מחלץ אותם על גופתי המתה כי אין לנו כסף בוושינגטון". פול אמר שהוא חושב שחילוץ פדרלי ישלח מסר שגוי לערים אחרות עם בעיות כלכליות<ref></ref>. בספטמבר הצהיר פול כי על ארצות הברית להימנע מהתערבות צבאית במלחמת האזרחים הסורית המתמשכת. במאמר עמדה, פול חלק על הטענות של ממשל אובמה לפיהן האיום בכוח צבאי גרם לממשלת סוריה לשקול להימנע משימוש בנשק הכימי שלה, במקום זאת טען כי ההתנגדות לפעולה צבאית בסוריה, והעיכוב שהיא גרמה, הובילו להתקדמות דיפלומטית<ref></ref>.
פול נואם בשולחן עגול של [[רופאים במועדון הגולף בסקוטסדייל, אריזונה, 2014.]]
באוקטובר 2013, פול היה נושא למחלוקת מסוימת כאשר התגלה שהוא עשה העתיק מויקיפדיה חלק מנאום תמיכה במועמד למושל וירג'יניה, קן קוצ'ינלי. בהתייחסו לסרט מה קרה בגטקה?, פול ציטט כמעט מילה במילה מהמאמר בוויקיפדיה על הסרט מבלי לצטט את המקור. עד מהרה צצו עדויות לכך שפול העתיק משפטים במספר נאומים אחרים שלו כמעט מילה במילה ממקורות אחרים מבלי לתת קרדיט למקורות<ref name="pounce"></ref>, כולל בנאום שנשא כמסיבת התה להפרכת טענות הנשיא בנאום מצב האומה ב-2013. בתגובה לסערה הפוליטית באוקראינה בתחילת 2014, אמר פול בתחילה כי על ארצות הברית להישאר מודעת לעובדה שאף על פי שהמלחמה הקרה הסתיימה, רוסיה נותרה מעצמה צבאית עם ראשי נפץ גרעיניים ארוכי טווח. הוא אמר כי על ארצות הברית לנסות לשמור על "יחסים מכבדים עם רוסיה" ולהימנע מנקיטת פעולות שהרוסים עלולים לראות בהן פרובוקציה, כמו הרצון לצרף את אוקראינה לנאט"ו<ref name="tweakRussia"></ref>.

שבועיים לאחר מכן, לאחר שהפרלמנט הרוסי אישר שימוש בכוח צבאי באוקראינה ונשיא רוסיה ולדימיר פוטין הורה על פעולות צבאיות לאורך גבולה של רוסיה עם אוקראינה, החל פול לנקוט בטון אחר<ref></ref>. הוא כתב: "הפלישה של ולדימיר פוטין לאוקראינה היא הפרה בוטה של הריבונות של המדינה ופגיעה בקהילה הבינלאומית. יש להעניש את פוטין על הפרת מזכר בודפשט, ועל רוסיה ללמוד שארצות הברית תבודד אותה אם היא תתעקש להתנהג כמו אומה נוכלת<ref name="Putinsaggression"></ref>." הוא אמר כי ארצות הברית ובעלות ברית אירופה יכולות להגיב על התוקפנות הצבאית של רוסיה ללא כל צורך בפעולה צבאית. הוא דחק שארצות הברית תטיל סנקציות כלכליות על רוסיה ותחדש את המאמץ לבנות מתקני הגנה נגד טילים בפולין ובצ'כיה. הוא גם קרא לארצות הברית לנקוט בצעדים שיהוו משקל נגד להשפעתה האסטרטגית של רוסיה על אספקת הנפט והגז של אירופה, כמו הסרת הגבלות על חיפושים חדשים וקידוחים אחר דלקים מאובנים בארצות הברית יחד עם אישור מיידי של קו צינור קיסטון השנוי במחלוקת, דבר שלדבריו יאפשר לארצות הברית לשלוח יותר נפט וגז לאירופה אם רוסיה תנסה לנתק את האספקה שלה לאירופה<ref name="Putinsaggression" />.

פול מילא תפקיד מוביל בחסימת אמנה עם שווייץ שתאפשר לגורמי מס הכנסה לבצע בדיקות העלמת מס ברישומי בנקים בחברת קרדיט סוויס, בטענה שהאמנה תפגע בפרטיות האמריקאים<ref></ref>. פול קיבל את פרס השירות המצטיין לשנת 2014 מהמרכז לאינטרס הלאומי על עבודתו בנושא מדיניות ציבורית<ref></ref>. בתגובה לדיווחים על כך שה-CIA חדר למחשבי ועדת המודיעין של הסנאט, קרא פול לפטר את ראש ה-CIA, ג'ון ברנן<ref></ref>. בדצמבר 2014, פול תמך בפעולות שנקט ממשל אובמה כדי לשנות את מדיניות ארצות הברית כלפי קובה ולהקל על מגבלות הסחר עם המדינה<ref></ref>.

==== הקונגרס ה-114 והבחירות לנשיאות (2015–2017) ====

בתחילת 2015, פול קידם מחדש את הצעת חוק השקיפות של הפדרל ריזרב<ref></ref>. פול גם הציג את חוק FAIR, שנועד להגביל הליכי חילוט אזרחיים<ref></ref>. במסגרת פיליבסטר, פול דיבר עשר וחצי שעות ב-20 במאי 2015, נגד לאישור מחדש של סעיף 215 לחוק הפטריוט<ref></ref>. ב-1 ביוני, כאשר פגה תקופת הזמן לשחזור הסעיף, הוא בוטל למעשה<ref></ref>. לאחר מותו של אנטונין סקאליה בפברואר 2016, ב-15 בפברואר, ציין פול כי יתנגד לכל מועמדות של הנשיא אובמה להחליפו בבית המשפט העליון של ארצות הברית, מתוך הנחה כי המהלך יחזק את הרוב הליברלי בבית המשפט ובהתחשב בכך שהייתה זאת שנת בחירות לנשיאות ולקונגרס<ref></ref>.

במהלך תדרוך עיתונאים ב-6 במאי 2016, הנשיא אובמה קרא לפול להפסיק "לחסום את יישום אמנות המס שהיו קיימות ועודן עומדות כבר שנים", בטענה שהן סייעו לאכיפת החוק בחקירות מחוץ לשטחי ארצות הברית על העלמת מס<ref></ref>. פול תמך בביטול מתחמים בהם לא ניתן לשאת נשק במהלך נאום בפני איגוד הרובאים הלאומי ב-20 במאי, תוך שהוא ציטט טרגדיות חוזרות ונשנות המתרחשות במקומות אלה על שאין בהם אבטחה<ref></ref>. ב-6 ביוני, פול דיבר על קידום חקיקה להפסקת השירות הסלקטיבי בכוחות המזוינים, שלושה ימים לאחר מותו של מוחמד עלי, שעל שמו התכוון לקרוא לחקיקה במחווה<ref></ref>.

פול נחשב למועמד פוטנציאלי למועמדות הרפובליקנית לנשיאות ארצות הברית לפחות מאז ינואר 2013. הוא נשא את תגובת תנועת מסיבת התה לנאום מצב האומה של הנשיא ברק אובמה ב-13 בפברואר 2013<ref name="rebuttal"></ref>, בעוד מרקו רוביו נשא את התגובה הרפובליקנית הרשמית. מהלך זה הביא כמה פרשנים לראות בתאריך זה תחילת הפריימריז הרפובליקנים לקראת בחירות 2016. באותה שנה הוא נאם בוועידת הפעולה הפוליטית השמרנית בוושינגטון, שם זכה בסקר על המועמדות הנשיאותית ב-2016. פול המשיך לזכות בסקרי הפריימריז בקרב חברי התנועה גם בשנתיים הבאות, מה שהוביל להערכות שהוא המועמד המוביל לנשיאות, אם כי משתתפי תנועת הפעולה הפוליטית השמרנית נחשבים בדרך כלל צעירים יותר ובעלי תודעה ליברטריאנית מהמצביע הרפובליקני הממוצע<ref></ref>.
פול מרואיין מטעם רשת [[פוקס ניוז בניו המפשייר, 13 באוגוסט 2015.]]
בנאום בפסגת החירות של הרפובליקה הדמוקרטית באפריל 2014, פול התעקש שהמפלגה הרפובליקנית צריכה להרחיב את בסיס התומכים שלה כדי לצמוח כמפלגה. כדי לעשות זאת, הוא אמר שזו לא יכולה להיות המפלגה של "חתולים שמנים, אנשים עשירים ווול סטריט" וכי התנועה השמרנית מעולם לא עסקה באנשים עשירים או בפריבילגיה, "אנחנו מעמד הביניים", כך טען. פול אמר גם שהשמרנים חייבים להציג מסר של צדק ודאגה למובטלים ולהתנגד לפיקוח ממשלתי כדי למשוך אנשים חדשים לתנועה, כולל צעירים, היספנים ואפרו-אמריקאים<ref></ref>. במהלך בחירות אמצע הקדנציה של 2014, פול השיק מסע פרסום ברשתות חברתיות שכותרתו "המפסידים של הילרי", שהדגיש רבים מהמועמדים הדמוקרטיים שהפסידו בבחירות לסנאט האמריקני למרות תמיכת הילרי קלינטון. קלינטון הייתה גם כן מועמדת לנשיאות ובסופו של דבר זכתה במועמדות הדמוקרטית, והפסידה לדונלד טראמפ בבחירות הכלליות<ref></ref>. פול החל להרכיב צוות, הקים משרדים ושכר את מנהל הקמפיין שלו בתחילת 2015, מה שעורר ספקולציות שהוא מתכונן להיכנס למירוץ לנשיאות<ref name="hires"></ref>. פול הכריז רשמית על מועמדותו לנשיאות ב-7 באפריל 2015 ותוך יום מהכרזתו, גייס מיליון דולר<ref></ref>.

באפריל 2011, פול הגיש בקשה להיבחר מחדש למושב הסנאט שלו בבחירות הבאות ב-2016<ref name="Paul"></ref>. אילו היה המועמד הרפובליקני לנשיאות (או סגן הנשיא), החוק יאסור עליו לרוץ בו-זמנית לבחירה מחדש<ref name="bind"></ref>. במרץ 2014, הסנאט של קנטקי שבשליטת הרפובליקנים העביר הצעת חוק שאפשרה לפול להתמודד על שני התפקידים, אך בית הנבחרים של קנטקי שבשליטת הדמוקרטים סירב לקבל אותה<ref></ref>. פול בזבז את כספי הקמפיין שלו בבחירות 2014, ובסיוע למועמדים רפובליקנים בקנטקי לקדם את החקיקה שנועדה לפנות לטובתו<ref></ref>. עם זאת, הדמוקרטים שמרו על רוב של 54–46 בבית הנבחרים של קנטקי<ref></ref>. פול הודיע על השעיית מסע הבחירות שלו לנשיאות ב-3 בפברואר 2016, זמן קצר לאחר אספות הבחירה באיווה, שם סיים במקום החמישי<ref></ref>. הוא הכריז על התמודדותו לבחירה מחודשת לסנאט מטעם קנטקי ונבחר לכהונה נוספת ברוב של כ-57%.

==== הקונגרס ה-115 (2017–2019) ====

במרץ 2017, קידם פול את חוק הפסקת חימוש הטרוריסטים שאוסר להשתמש בכספי ממשלת ארצות הברית כדי לספק סיוע לאל-קאעדה, ג'בהת פתח א-שאם, ודאעש, כמו גם למדינות התומכות באותם ארגונים<ref></ref>. ב-16 במרץ, לאחר שפול התנגד לכניסת מונטנגרו לנאט"ו<ref></ref>, הוא התעמת בנושא מול הסנאטור ג'ון מקיין מאריזונה<ref></ref><ref></ref>. ב-7 באפריל אמר מקיין שהוא לא שם לב לכל הרטוריקה של פול ושלאחרון אין "שום השפעה אמיתית" בסנאט של ארצות הברית<ref></ref>. פול הטיל ספק בנחיצות של מתקפת הטילים שיזם הנשיא טראמפ בסוריה באפריל 2017 באומרו, "בעוד שכולנו מגנים את הזוועות בסוריה, ארצות הברית לא הותקפה". הוא אמר שאין לנקוט בפעולות נוספות ללא אישור הקונגרס<ref></ref>.

פול הציג הצעת חוק ב-25 בינואר 2017, שקראה להחליף את חוק הגנת החולה וטיפול בר השגה ("אובמהקר"). הצעתו כללה לכל אדם זיכוי מס של 5,000 דולר ולא חייבה את כל המדינה בכיסוי, בניגוד לאובמהקר<ref></ref>. הוא פעל לקדם את החקיקה בדמות שתי יוזמות חקיקה נפרדות עבור בית הנבחרים ועבור הסנאט. פול פרסם שהרפובליקנים היו מאוחדים בתמיכתם בביטול חוק הטיפול בר השגה אך חלוקים בעמדותיהם לגבי החלפות<ref></ref>. ב-12 במרץ, פול האשים את יו"ר בית הנבחרים, פול ראיין, בכך שהוא מטעה בהצגת תומכי חוק הבריאות האמריקאי של 2017, הגרסה הרפובליקנית שנועדה להחליף את ה"אובמהקר", כלא פתוחים למשא ומתן<ref></ref>. בסוף מרץ משכו מנהיגים רפובליקנים את הצעת החוק מהצבעה, בהנחה כי במצב הקיים ההצעה לא תעבור.

בהמשך פעל פול לקדם את הצעת החוק הרפובליקנית החלופית, בין היתר דרך התקשורת, החדשות והרשתות החברתיות, וכינה אותו "אובמהקר-קל" מתוך טענה כי היוזמה מתונה ומתפשרת ומהווה למעשה 90% מה"אובמהקר" שקדם לו. בסופו של דבר היוזמה נבלמה לנוכח הצבעתו של הסנאטור ג'ון מקיין, שחצה את הקווים והצביעה נגד ההצעה הרפובליקנית, ובכך שינה את מאזן ההצבעה. פול היה אחד מ-22 סנאטורים שחתמו על מכתב לנשיא טראמפ שדרש ממנו שארצות הברית תפרוש מהסכם פריז במאי 2017<ref></ref>.לפי הגרדיאן, פול קיבל יותר מ-250,000 דולר מבעלי אינטרסים בתעשיות הנפט, גז ופחם מאז 2012<ref></ref>. ביולי, ראנד פול הצטרף לנציגים ג'סטין אמאש, תומאס מאסי, ג'ון דאנקן ג'וניור והסנאטור ברני סנדרס בהתנגדות להצעת חוק שתטיל סנקציות כלכליות חדשות נגד רוסיה, איראן וקוריאה הצפונית. הנשיא טראמפ התנגד גם כן להצעת החוק, מתוך כוונה למנוע הסלמה נוספת ביחסים הבינלאומיים, והצביע על כך שהיחסים עם רוסיה כבר היו "בשפל מסוכן של כל הזמנים". עם זאת, הוא חתם על הצעת החוק ככל הנראה מתוך לחץ פוליטי<ref></ref>.

פול אישר בראיון באוקטובר 2017 שהוא לא יצביע בעד התקציב הרפובליקני בסנאט אלא אם הוצאות של מיליארדי דולרים יוסרו מהתוכנית: "אם ההנהגה לא מוכנה להתפשר עם מישהו שמודאג מהחוב, אז מגיע לה להפסיד<ref></ref>." בפברואר 2018, הסנאטורים הרפובליקנים הציגו מסגרת הגירה דומה לזו שהציע הנשיא טראמפ ובתמיכתו שקראה לספק 25 מיליארד דולר לאבטחת גבולות ולמסלול להתאזרחות עבור 1.8 מיליון מהגרים שהוכנסו לארצות הברית באופן בלתי חוקי<ref></ref>. פול היה אחד מארבעה עשר סנאטורים רפובליקנים שהצביעו נגד ההצעה<ref></ref>.
פול נואם ב[[מאר-א-לאגו במסגרת כינוס של TPUSA ("נקודת מפנה ארצות הברית") ב-2019.]]

==== הקונגרס ה-116 (2019–2021) ====

בינואר 2019, פול גינה את הסנאטור מיט רומני על שכתב מאמר מערכת המבקר את הנשיא טראמפ. פול אמר שהביקורת של רומני על אישיותו של טראמפ משפיעה לרעה על המדינה ועל המפלגה הרפובליקנית<ref name="RipsRomney"></ref>. ב-17 ביולי 2019, פול חסם את בקשת הסנאטורית קירסטן ג'יליברנד להסכמה פה אחד על הצעת חוק לחידוש קרן הפיצויים לקורבנות ה-11 בספטמבר יחד עם הסנאטור מיוטה מייק לי. הקרן הייתה אמורה להיגמר עד סוף השנה אך הצעת החוק נועדה לחדש אותו עד שנת 2090. פול טען שהוא לא חוסם את הצעת החוק, אלא מבקש להצביע על תיקון שיקזז את ההוצאה החדשה על ידי קיצוצים אחרים בהוצאות עקב הגירעון. בקטע מראיון בפוקס ניוז, שהפך ויראלי, הקומיקאי ג'ון סטיוארט והמפרסם הראשון של הפיגועים ג'ון פייל נזפו בפול, והאשימו אותו בצביעות, על כך שעיכב את העברת הצעת החוק, ובמקביל הצביע לטובת חוק קיצוץ המס וקידום העסקה משנת 2017 , שהגדיל את הגירעון<ref></ref>.

ב-4 בנובמבר 2019, קרא פול לתקשורת לחשוף לציבור את זהותו הסודית של המלשין על פרשת טראמפ–אוקראינה לאחר שטראמפ איים לחשוף את השם בעצמו<ref></ref>. בפברואר 2020, פול מתח ביקורת על יוטיוב על כך שהסירה סרטון של נאומו בסנאט בעניין משפט ההדחה של דונלד טראמפ<ref></ref>. ב-26 בפברואר 2020, אשתו של פול רכשה מניות בשווי של בין 1,000 ל-15,000 דולר בחברת התרופות גיליאד סיאנסז שמייצרת תרופות המשמשות לטיפול ב-COVID-19, עוד בתחילת התפרצות מגפת הקורונה בארצות הברית; חשיפת העסקה הזו הגיעה 16 חודשים לאחר המועד החוקי הקבוע בחוק המניות, חוק המיועד להילחם בסחר במידע פנים<ref></ref>. מלשכתו של פול נמסר כי טופס הגילוי מולא בזמן, אך בטעות לא הוגש<ref name="Wilkie"></ref>. רכישה זו הייתה המניה היחידה בחברה בודדת שפול או אשתו קנו ב-10 השנים שקדמו לכך, מאז שהצטרף לפוליטיקה<ref name="Wilkie" />.

בספטמבר 2020, פול היה הרפובליקני היחיד בסנאט שהצביע נגד חבילת הסיוע של COVID-19 שהציג הסנאטור מיץ' מקונל, והצטרף לדמוקרטים שהצביעו פה אחד נגד ההצעה. ההתנגדות של פול להצעת החקיקה נבעה בעקבות הצטברות החוב הלאומי<ref></ref>. לאחר הבחירות לנשיאות ב-2020, פול צידד בנשיא טראמפ, בטענותיו, שלאחר מכן התבררו ככוזבות, כי המועמד הדמוקרטי ג'ו ביידן לא נבחר והבחירות "נגנבו" מהציבור<ref></ref>.

==== הקונגרס ה-117 (2021–מכהן) ====

בתחילה, פול התעקש, כמו רבים אחרים במפלגה הרפובליקנית, שהבחירות לנשיאות של 2020 היו הונאה<ref name=":0"></ref>, ובדצמבר 2020, טען שהבחירות "במובנים רבים נגנבו<ref></ref>". בהודעה לעיתונות ובמהלך ישיבת מכללת הבחירות לספירת הקולות, שאחרי ההסתערות על הקפיטול של ארצות הברית ב-2021, טען פול כי חבר האלקטורים היא שותפה הכרחית של הדמוקרטיה בבדיקת הסכנה של כוח ריכוזי בהכרעת בחירות<ref></ref>. הוא בנוסף גינה את המתקפה בזמן שהתרחשה, וכינה אותה "אלימות ושלטון האספסוף" אשר נוגדת עקרונות אמריקאים. הוא האשים את המתפרעים על פגיעה בסדרו של הקונגרס וביקש מהם "פשוט להפסיק את זה (ההתפרעות)"<ref></ref>.
פול נואם בעת ספירת הקולות של חבר האלקטורים לאחר הבחירות לנשיאות ב-2020.
במשפט ההדחה השני של טראמפ שהתקיים לאחר מכן, שפעל להרשיע אותו באשמת הסתה למרד, פול הטיל ספק בחוקתיותו של משפט ההדחה בשל כך שטראמפ עזב את תפקידו עד שהדיון הגיע לסנאט, וכן הגן עליו מפני ההאשמות, "אני רוצה שהדמוקרטים ירימו ידיים אם אי פעם נשאו נאום שאומר 'קחו בחזרה', 'הילחמו למען המדינה שלכם', מי לא השתמש במילים להילחם באופן פיקטיבי?<ref></ref>" לאחר שטראמפ הודח בהצבעה בבית הנבחרים והדיון הגיע לסנאט, פול כפה על הסנאט ב-26 בינואר הצבעת "טיעון סדר" מתוך כוונה לדחות את האישום של בית הנבחרים, בתואנה כי אין זה חוקתי להדיח נשיא ארצות הברית לשעבר. ההתנגדות נדחתה ברוב של 55 מתנגדים אל מול 45 תומכים, כאשר כל הסיעה הדמוקרטית לצד חמישה סנאטורים רפובליקנים (סוזן קולינס ממיין, ליסה מרקאוסקי מאלסקה, מיט רומני מיוטה, בן סאס מנברסקה ופט טומי מפנסילבניה) הצביעה בעד דחיית ההצעה של פול. הצבעה זו נתפסה כ"הצבעת מבחן", כזו שנתנה עדות מוצקה לכך שהסנאט לא יגיע לרוב בן שני שלישיים הדרוש להדחתו של טראמפ. פול הצביע רשמית נגד ההאשמות ונגד ההדחה של טראמפ ב-13 בפברואר 2021<ref></ref>.

במאי 2022, פול חסם הצעת חוק נתמכה בידי גורמים בשתי המפלגות שנועדה לספק סיוע של 40 מיליארד דולר לאוקראינה בעקבות הפלישה הרוסית, תוך ציון הצורך ליצור מפקח כללי מיוחד שיפקח על אופן הוצאת הסיוע<ref></ref>.

== חיים אישיים ==
פול נשוי לקלי ואב לשלושה בנים. הוא סובל מלקות שמיעה ומרכיב מכשירי שמיעה בשתי אוזניו.

ב-3 בנובמבר 2017, פול הותקף על ידי שכן, רנה בוצ'ר (אז בן 59), רופא מרדים לשעבר. פול, שחירש באוזן אחת<ref></ref>, ענד אוזניות מבטלות רעשים בזמן שכיסח את הדשא בחצר ביתו, מה שאפשר לבוצ'ר להתקרב אליו מבלי שישים לב, לפני שהתנפל עליו<ref></ref>. בוצ'ר נעצר והואשם באישום של תקיפה בדרגה רביעית ושוחרר בערבות של 7,500 דולר. פול נפצע וחמש צלעות שלו נשברו, מתוכן שלוש שברים עקורים<ref></ref>. באוגוסט 2019 נדרש לעבור ניתוח הסרה חלקית של הריאות שלו כתוצאה מהפציעות שסבל מההתקפה<ref></ref>. עורך דינו של בוצ'ר טען כי התקיפה נבעה מסכסוך שכנים שנבע, כביכול, מכך שפול הותיר פסולת וזבל ליד הגבול בין ביתו לזה של שכנו<ref></ref>. ראנד פול ורעייתו הכחישו זאת, וטענו שהמתקפה נעשתה מתוך מניעים פוליטיים, בהתחשב בכך שבוצ'ר היה מבקר קולני של המפלגה הרפובליקנית בכלל והנשיא דאז, טראמפ, בפרט<ref name="FoxBusiness">[https://www.youtube.com/watch?v=7FCMeLoiBr4 Sen. Rand Paul, wife Kelley on death threat package sent to their home], Fox Business, 05:17 onwards, May 27, 2021</ref>.

באוגוסט 2020, מיד לאחר שנכח בנאום המרכזי שנשא הנשיא דונלד טראמפ לוועידה הלאומית הרפובליקנית 2020 שהתקיימה בבית הלבן, התעמת פול עם מפגינים בדרכו למלון עם אשתו. שוטרים דחקו במפגינים ופילסו עבור בני הזוג פול את הדרך למלון. נקודת המחלוקת העיקרית של המפגינים עם פול נגעה לפרשת הירי בבריאונה טיילור ודרישותיהם מפול "לציין את שמה" המפורש של טיילור<ref></ref>.

==עמדותיו==
פול הציג דעות ליברטריאניות המתנגדות להעלאת מיסים, תמיכה בקיצוץ תקציבי, הגבלת משך כהונת חברי קונגרס ל-12 שנים, והקטנת מעורבות הממשלה. בתחום יחסי החוץ הוא תומך במדיניות של בדלנות ואי התערבות, כולל קיצוץ בתקציבי סיוע חוץ. לדבריו על ארצות הברית להיות מובילת העולם, אך לא השוטר או הכספומט שלו, והאיום הגדול ביותר על ביטחונה הוא החוב הלאומי העצום שלה. הוא נחשב לסנאטור הרפובליקני היחיד המשמיע ביקורת על ישראל.

בנושאי ביטחון הוא מתנגד לפעולות צבאיות של ארצות הברית, בין תחת דגל האו"ם ובין בלעדיו. במסגרת זו הוא היה למשל בין הרפובליקנים היחידים שגינו את התקיפה האמריקאית בסוריה (2017). בניגוד לאביו רון פול, הוא הצהיר על התנגדותו להסכם המעצמות על תוכנית הגרעין האיראנית.

באשר לנישואים חד-מיניים ציין פול כי הוא מאמין במוסד הנישואים המסורתי ומאמין כי על כל מדינה בארצות הברית להחליט בעצמה על המדיניות בנושא ולא שתוכתב על ידי הממשל הפדרלי. הוא מתנגד חריף להפלות והגיש הצעה לחוק להגנה על חיי העובר מיום היווצרו. בתחום האנרגיה הוא תומך בהרחבה של קידוחים וחיפושים על קרקעות מדינה, והרחבה של קו צינור קיסטון, חרף התנגדות ארגוני שמירת הטבע. בנושא ההגירה לארצות הברית, מתנגד פול למתן אזרחות למהגרים בלתי חוקיים שהשתקעו במדינה, ותומך בבניית גדרות, מחסומים ובסיסי צבא לאורך הגבול לצורך מניעת חדירת מסתננים. הוא מתנגד לחוק הפטריוט ונגד האזנות של הסוכנות לביטחון לאומי לאזרחים אמריקאים. במאי 2015 ערך פיליבסטר בן 11 שעות למניעת אישור מחדש של החוק.

פול תומך באקטיביזם שיפוטי מאחר שלדבריו הוא מקדם מטרות את החופש ואת מטרות השמרנים ויכול להביא לפסילת חוקים ליברלים כגון אובמה-קייר ורגולציות הפוגעות למשל בחופש העיסוק. הוא הביא כדוגמה חיובית את פסיקת בית המשפט העליון של ארצות הברית מ-1905 בתיק לוכנר נגד מדינת ניו יורק שקבעה כי הרגולציה שהגבילה את מספר שעות עבודת האופים נוגדת את חופש החוזים המעוגן בחוקה האמריקאית. הפסיקה הביאה לעידן של אקטיביזם שמרני בבית המשפט שהסתיים ב-1935.

בדצמבר 2014 הביע פול תמיכה בחידוש היחסים הדיפלומטיים בין ארצות הברית לקובה שיזם הנשיא ברק אובמה, דבר שגרר לעימות פומבי עם חברו למפלגה, הסנאטור מרקו רוביו, שהתנגד למהלך.

==קישורים חיצוניים==

* 

* 
* [http://www.paul.senate.gov/ אתר האינטרנט של הסנטור ראנד פול]
* 

==הערות שוליים==

קטגוריה:חברי הסנאט של ארצות הברית מקנטקי
קטגוריה:מועמדים בבחירות המוקדמות מטעם המפלגה הרפובליקנית לנשיאות ארצות הברית
קטגוריה:מועמדים לנשיאות ארצות הברית ב-2016
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת ביילור
קטגוריה:בוגרי בית הספר לרפואה באוניברסיטת דיוק
קטגוריה:פיטסבורג: אישים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1963